**Η Υστερομινωική ΙΒ (ΥΜΙΒ) περίοδος**

Διαφ. 1. Δύσκολος ο προσδιορισμός της με κεραμεικούς όρους, αφού συνεχίζει την ΥΜΙΑ παράδοση. Ωστόσο, μία τάξη αγγείων διακρίνεται: μπορεί κανείς να διακρίνει κάποιους εκλεπτυσμένους ρυθμούς, που παίρνουν την ονομασία τους από τα θέματα που τους διακρίνουν: θαλάσσιος ρυθμός (ρυθμός με θέματα από τον κόσμο της θάλασσας) διαφ. 2, φυτικός ρυθμός (με φυτικά θέματα, «Ζωγράφος των Καλαμοειδών») διαφ. 3. Κυρίως, όμως, πρόκειται για τις παραγωγές ανακτορικών εργαστηρίων. Μόνο σχετικά πρόσφατα, με μελέτη υλικού νέων και παλαιότερων ανασκαφών καθορίσθηκαν οι λεπτές αλλαγές που χαρακτηρίζουν τα ύστερα στάδια της βασικής ΥΜΙ τεχνοτροπίας.

Εκτεταμένες επιχώσεις της ΥΜΙΒ σε όλη την Κρήτη και εξαγωγές στα νησιά, την ηπειρωτική Ελλάδα, τη Μικρά Ασία, την Αίγυπτο και την Εγγύς Ανατολή. Σύνολα την Κρήτη: Ζάκρος, Γουρνιά, Μόχλος, Παλαίκασττο, Ψείρα, Μύρτος Πύργος. Αγία Τριάδα, Αρχάνες, Αμνισός, Χάλαρα, Κνωσός, Μάλια, Νίρου Χάνι, Φαιστός, Πρασάς, Σκλαβόκαμπος, Τύλισος, Βαθύπετρο, Χαμαλεύρι, Χανιά.

Εποχή της μέγιστης μινωικής εξάπλωσης. Η μινωική κεραμεική είχε ιδιαίτερη σημασία: και μιμήσεις της στο εξωτερικό. Εξαγωγές σε Άγιο Στέφανο Λακωνίας, Καστρί Κυθήρων, Αγία Ειρήνη Κέας, Φυλακωπή Μήλου, Κάρπαθος, Ιαλυσός (Τριάντα) Ρόδου, Σεράγια της Κω, Μίλητος, Ιασός και Κνίδος.

Ολική καταστροφή στο τέλος της ΥΜΙΒ. Μετά από αυτό, αύξηση του όγκου της μυκηναϊκής κεραμεικής. Απόψεις για την καταστροφή. Στην Αγία Ειρήνη Κέας καταστροφή στην ΥΜΙΙ (βρέθηκαν μαζί και εφυραϊκές κύλικες, βλ. κατωτέρω).

Ελάχιστη εξάπλωση του μινωικού στοιχείου στη δύση. Λίγα όστρακα στην Ιταλία. Πρόχους της Μασσαλίας διαφ. 4: αγοράσθηκε στην Αίγυπτο, λεγόταν ότι προέρχεται από την Παλαιστίνη. Τοιχογραφίες Θηβών Αιγύπτου: κυρίως, ανήκουν στη βασιλεία ου Τούθμωση του Γ.

**Βασική Παράδοση**

Διαφ. 5. Συντηρητική, ακολουθεί τις κατευθύνσεις που δόθηκαν στην ΥΜΙΑ. Άλλοι ζωγράφοι ζωγραφίζουν με επιμέλεια, άλλοι με βιασύνη ή και προχειρότητα: φυλλοφόρες ταινίες, σχηματικές διαφ. 6. Απέριττη τεχνοτροπία: μία-δύο διακοσμητικές ζώνες και κάτω από αυτές περιφερικές ταινίες διαφ. 7. Η λευκή βαφή σπανίζει και η ερυθρή ακόμα περισσότερο. Τα θέματα δύσκολα διακρίνονται από αυτά της ΥΜΙΑ.

Πολυχρωμική τεχνοτροπία: συμπληρωματικά κοσμήματα λευκά και ερυθρά. Πιθαμφορείς με πολλαπλές διακοσμητικές ζώνες διαφ. 8, 9, 10. Η ερυθρή βαφή χρησιμοποιείται για τον τονισμό λεπτομερειών και για την πλήρωση μικρών ελεύθερων τμημάτων.

Πλαστικά ρυτά ταυροκεφαλών Μόχλου και Γουρνιών διαφ. 11, κάτω αριστ., το πρώτο πιο σχηματοποιημένο. Ρυτά-ασκοί ταύρων από την Ψείρα.

**Ειδική Ανακτορική Παράδοση**

Λίγα αγγεία υψηλής αισθητικής φαίνεται να ανήκουν σε μία ιδιαίτερη, ασφαλώς ανακτορική, παραγωγή. Διαφ. 12 Το μεγαλύτερο καλλιτεχνικό επίτευγμα της κρητικής κεραμεικής, κατά τον M. Popham. Εργαστήριο πιθανώς κνωσιακό (μοιάζει ο πηλός), ή περιοδεύον εργαστήριο. Και στην ηπειρωτική Ελλάδα, φτιαγμένα από τοπικό πηλό. Θαλάσσιος Ρυθμός, Φυτικός Ρυθμός, Αφηρημένος ή Γεωμετρικός Ρυθμός, Εναλλασσόμενος Ρυθμός.

Διαφ. 13 Το σχηματολόγιο διακρίνεται από εξαιρετική επινοητικότητα και πολλά σχήματά του δεν χρησιμοποιούνται από κανένα άλλον ρυθμό. Οι γραμμές των αγγείων είναι σφικτές, εκλεπτυσμένες και εξεζητημένες. Εξέλιξη ωοειδούς ρυτού. Διαφ. 14. Σφαιρικός ψευδόστομος αμφορέας με τρίτη, βοηθητική, λαβή διαφ. 15, πρόχειλες πρόχοι (ίσως από μεταλλικά πρότυπα), άλλες πρόχοι, κυλινδρικός κάδος διαφ. 16.

Πολλά θέματα είναι παρμένα από τοιχογραφίες. Κυρίως όμως μεμονωμένα θέματα, που γίνονται καθαρά διακοσμητικά συμπληρωματικά σχέδια. Σύγκριση τοιχογραφιών Ακρωτηρίου Σαντορίνης και ΥΜΙΒ αγγείων: τα δεύτερα από κάποιο λιγότερο ειδυλλιακό και πιο σχηματοποιημένο τεχνοτροπικό πρότυπο.

**Θαλάσσιος Ρυθμός**

Διαφ. 17 Σε δύο διαστάσεις. Άτυπη ισορροπία, συμπλεκόμενες καμπύλες, αντίρροπες διαγώνιες κινήσεις. Σημαντικός ο ρόλος των καμπυλόγραμμων περιγραμμάτων των αγγείων. Διαφ. 18 Σχέση τοιχογραφικών παραστάσεων με θαλάσσια θέματα και αγγειογραφίας.

Πολλά δείγματα κεραμεικής Θαλασσίου Ρυθμού εκτός Κρήτης, στα νησιά του αιγαίου και την ηπειρωτική Ελλάδα (Mountjoy, εξέταση με φασματοσκόπιο). Διαφ. 19 Ορισμένες ομάδες διαφέρουν μεταξύ τους σε δευτερεύοντα στοιχεία της σύνθεσης και τον τρόπο εκτέλεσης. Δάσκαλος του Θαλασσίου Ρυθμού (φλασκί από το Παλαίκαστρο, ψευδόστομος αμφορέας από τη Ζάκρο). Διαφ. 20 Χταπόδια αποδοσμένα κατ’ ενώπιον, που κολυμπούν όμως διαγώνια. Πιθαμφορείς από τη Ζάκρο Διαφ. 21 «Φόβος του κενού» (“horror vacui”: όρος που σημαίνει την προσπάθεια πλήρωσης όλων των κενών στην επιφάνεια του αγγείου, με θέματα). «Ζωγράφος των Πολυπόδων», με ναυτίλους ή αργοναύτες. Διαφ. 22 Συχνά, με ένα κύριο θέμα και πολλά δευτερεύοντα, σε μία συνωθούμενη σύνθεση που δημιουργεί ένα πλέγμα διακοσμητικών σχεδίων που καλύπτει όλο το αγγείο. Θ

Διαφ. 23. Θέματα του Θαλασσίου Ρυθμού: χταπόδι, αργοναύτης ή ναυτίλος, τρίτωνας, αστερίας ή άστρο, δελφίνια, κοράλια, φύκια, θαλάσσιες ανεμόνες ή αχινοί, βραχάκια.

**Φυτικός Ρυθμός**

Διαφ. 24. Φυτικά θέματα, συνδυασμένα μερικές φορές με νέους τρόπους, διατηρώντας πάντα τη ζωτική ενεργητικότητά τους. Ζωγράφος των Κλάδων της Ελαίας διαφ. 25: γραπτή διακόσμηση που τη διακρίνει λεπτότητα και σχολαστικότητα στην εκτέλεση (αλάβαστρο από το Παλαίκαστρο). Πολύς κενός χώρος. «Ζωγράφος των Καλαμοειδών»: διαφ. 26, 27 με δύο κινήσεις του χρωστήρα δημιουργείται ένα εναλλασσόμενο ανοικτόχρωμο και σκοτεινόχρωμο πλέγμα (πρόχους Φαιστού, κύπελλα Ζάκρου).

Θέμα κρεμαστών κρόκων (ή απομιμήσεις περιδεραίων με φυτικά κοσμήματα) διαφ. 28, δεξιά. Ίσως, το ίδιο στην εορταστική διακόσμηση πλοίων της «Τοιχογραφίας του Στόλου», του Ακρωτηρίου της Θήρας. Κισσόφυλλα, συχνά πολύ σχηματικά. Πάπυροι διαφ. 29 και φυλλοφόρες σπείρες σε πρόχειλη πρόχου και προχυτικό αγγείο διαφ. 30, 31. Άλλα θέματα: μεγάλοι ρόδακες διαφ. 32, κρινάκια σε ελέυθερη κίνηση διαφ. 33.

**Γεωμετρικός και Αφηρημένος Ρυθμός**

Διαφ. 34. Αγγεία με σπείρες και τοξοστοιχίες που απολήγουν σε «σταγόνες» (αγγεία Ζάκρου). Διαφ. 35, 36 Το θέμα, γνωστό από τη μεταλλοτεχνία. Αφηρημένος ρυθμός: πρόχους του Σκλαβοκάμπου, με θέμα τεθλασμένων περίτεχνων γραμμών: μίμηση φλεβώσεων αλαβάστρου διαφ. 37. Και άλλα αγγεία που η διακόσμησή τους μιμείται φλεβώσεις λίθων διαφ. 38. Αγγεία με άλλα αφηρημένα σχέδια, που καταλαμβάνουν όμως όλη τη διακοσμητική επιφάνεια, όπως τα αγγεία της «ειδικής ανακτορικής παράδοσης» (αγγεία με διακόσμηση του «σημαδιού της έχιδνας», διακόσμηση φολιδωτού θέματος) διαφ. 39.

**Εναλλασσόμενος Ρυθμός**

Κυρίως σε μινωικές εξαγωγές, όπως στα Κύθηρα ( Coldstream, Huxley 1973), αλλά και, περιορισμένα, σε όλη την Κρήτη. Διαφ. 40 Αυστηρή διαδοχή μεμονωμένων διακοσμητικών θεμάτων στο ελεύθερο βάθος του αγγείου διαφ. 41, 42, 43. Θέματα: γωνιώδης θόλωση, θαλάσσια ανεμώνη, βραχάκια, οκτώσχημες ασπίδες, διπλοί πελέκεις και άλλα θρησκευτικά σύμβολα διαφ. 40. Συχνό σχήμα ο ημισφαιρικός κύαθος με έξω νεύον χείλος. Πρόδρομος ρυθμός της ΥΜΙΙ. Ίσως ο τελευταίος ρυθμός της ΥΜΙΒ.

Συχνά, στοιχεία από διάφορους ρυθμούς της Ειδικής Ανακτορικής Παράδοσης αντιπροσωπεύονται στο ίδιο αγγείο. Διαφ. 44. Επρόκειτο για προϊόντα ενός μικρού αριθμού καλλιτεχνών, που επέλεγαν τα θέματά τους από διάφορες ενότητες (αυτές του θαλάσσιου ή του φυτικού κόσμου, γεωμετρικά σχήματα).

**(M. Popham, Late Minoan Pottery. A Summary, *BSA* 1967)**

Και στην Κνωσό, στην ΥΜΙΒ δεν έγιναν μεγάλες αλλαγές στην κοινή επιτραπέζια κεραμεική. Η διαφορά όμως γίνεται φανερή στα πιο ωραία αγγεία. Κορύφωση της μινωικής αγγειογραφικής τέχνης. Διαφ. 45 Περιορισμένος αριθμός δειγμάτων στην Κνωσό, παρόλο που εκεί πρέπει να ήταν το κέντρο παραγωγής της. Περαιτέρω βελτίωση της όπτησης, τόλμη στην επιλογή σχημάτων των αγγείων, μαζί με μία καλύτερη ισορροπία και ζύγισμα. Νέα σχήματα, όπως το απιόχημο ρυτό, ο τρίωτος σφαιρικός ψευδόστομος αμφορέας κι το ψηλό αλάβαστρο. Μεγαλύτερη ποικιλία διακοσμητικών θεμάτων διαφ. 46: θαλάσσια θέματα, φυτικά θέματα, όπως η ίρις, ο κρίνος, ο κρόκος και οι κλάδοι ελιάς. Από τα θαλάσσια θέματα, τα πιο δημοφιλή ήταν το χταπόδι, ο αργοναύτης, το δελφίνι και ο αστερίας. Από τα θρησκευτικά θέματα, ο διπλούς πέλεκυς, η ασπίδα και ο ιερός κόμβος. Εναρμόνιση θεμάτων και σχημάτων των αγγείων. Μεγάλη επιτυχία της περιόδου είναι η προσαρμογή φυσιοκρατικών θεμάτων στην επιφάνεια των αγγείων, χωρίς να χάνουν τα θέματα τη ζωντανή αίσθηση της κίνησης διαφ. 47.

Τα ωραιότερα αγγεία ήταν έργα ενός μικρού αριθμού καλλιτεχνών. Μπορούν να αναγνωρισθούν εργαστήρια, ή και χέρια καλλιτεχνών. «Ζωγράφος της Ελαίας», διαφ. 48 «Ζωγράφος των Καλαμοειδών». Διαφ. 49 Τα ίδια στυλ ακολουθήθηκαν και στον Ελλαδικό χώρο. Πολλοί Κρήτες καλλιτέχνες πρέπει να μετανάστευσαν. Ίσως και τοπικοί καλλιτέχνες, μιμούμενοι τις κρητικές εισαγωγές.